Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-2006

(υποβληθείσα από την Επιτροπή)

AITIOΛΟΓΙΚΗ ΕΚΘΕΣΗ

1. Στο πλαίσιο της μεταρρύθμισης της κοινής οργάνωσης των αγορών στον τομέα των προϊόντων αλιείας και υδατοκαλλιέργειας, ανοίχθηκαν για την περίοδο 2001 - 2003 αυτόνομες δασμολογικές ποσοστώσεις για μία σειρά προϊόντων αλιείας. Προκειμένου να διασφαλιστεί η κάλυψη των αναγκών εφοδιασμού των βιομηχανιών που χρησιμοποιούν τα προϊόντα αυτά μετά το 2003, θα πρέπει να θεσπιστεί νέο καθεστώς ποσοστώσεων.

2. Οι δασμολογικές ποσοστώσεις που πρόκειται να ανοιχθούν περιορίζονται σε ορισμένα προϊόντα προς μεταποίηση, τα οποία πληρούν τους ισχύοντες όρους σχετικά με τις τιμές αναφοράς που έχουν καθοριστεί ή πρόκειται να καθοριστούν.

3. Η παρούσα πρόταση προβλέπει το άνοιγμα δασμολογικών ποσοστώσεων από την 1η Ιανουαρίου 2004, για περιόδους μέχρι και την 31η Δεκεμβρίου 2006. Οι ποσοστώσεις αυτές θα επιτρέψουν τον προγραμματισμό των προμηθειών της βιομηχανίας χωρίς να θιγεί το εισόδημα των κοινοτικών παραγωγών.

Αυτός είναι ο σκοπός της παρούσας πρότασης κανονισμού, την οποία καλείται να εγκρίνει το Συμβούλιο.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-2006

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής, [1]

[1] EE C [...] [...],σ. [...]

Εκτιμώντας τα εξής:

(1) Ο εφοδιασμός της Κοινότητας με ορισμένα προϊόντα αλιείας εξαρτάται σήμερα από εισαγωγές προέλευσης τρίτων χωρών. Είναι προς το συμφέρον της Κοινότητας η μερική ή ολική αναστολή των δασμών που επιβάλλονται στα εν λόγω προϊόντα, εντός των ορίων κοινοτικών κατάλληλων δασμολογικών ποσοστώσεων. Για να μην τεθούν σε κίνδυνο οι προοπτικές ανάπτυξης της παραγωγής αυτής στην Κοινότητα και για να εξασφαλιστεί ο ικανοποιητικός εφοδιασμός των μεταποιητικών βιομηχανιών, πρέπει να ανοιχθούν οι δασμολογικές αυτές ποσοστώσεις, με μεταβλητούς δασμούς ανάλογα με την ευαισθησία των εν λόγω προϊόντων στην κοινοτική αγορά.

(2) Πρέπει, ιδίως, να διασφαλιστεί η υπό ίσους όρους και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των δασμών που προβλέπονται για τις ποσοστώσεις αυτές σε όλες τις εισαγωγές των εν λόγω προϊόντων, σε όλα τα κράτη μέλη, μέχρι την εξάντληση των ποσοστώσεων.

(3) Προκειμένου να διασφαλιστεί η αποτελεσματικότητα της κοινής διαχείρισης των ποσοστώσεων αυτών, θα πρέπει να επιτραπεί στα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές τους. Αυτή η μέθοδος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία θα πρέπει, για το λόγο αυτό, να μπορεί να παρακολουθεί το ρυθμό εξάντλησης των ποσοστώσεων και να ενημερώνει σχετικά τα κράτη μέλη.

(4) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα [2], προβλέπει ένα σύστημα διαχείρισης των δασμολογικών ποσοστώσεων το οποίο ακολουθεί τη χρονολογική σειρά των ημερομηνιών υποβολής των διασαφήσεων για τη θέση σε ελεύθερη κυκλοφορία. Οι κοινοτικές αρχές και τα κράτη μέλη θα πρέπει να διαχειρίζονται τις δασμολογικές ποσοστώσεις που ανοίγουν με τον παρόντα κανονισμό σύμφωνα με το σύστημα αυτό,

[2] ΕΕ L 253 της 11.10.1993, σ. 1. Κανονισμός που τροποποιήθηκε την τελευταία φορά με τον κανονισμό (ΕΚ) αριθ. 1335/2003 ( ΕΕ L 187 της 26.7.2003, σ.16).

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι εισαγωγικοί δασμοί για τα προϊόντα που απαριθμούνται στο παράρτημα αναστέλλονται, στο πλαίσιο των δασμολογικών ποσοστώσεων, κατά τους αναγραφόμενους συντελεστές και τις αναγραφόμενες περιόδους και μέχρι τις ποσότητες που αναφέρονται για καθένα από αυτά.

2. ΟΙ εισαγωγές των προϊόντων που απαριθμούνται στο παράρτημα καλύπτονται από τις ποσοστώσεις της παραγράφου 1 μόνον εφόσον η δηλωθείσα δασμολογητέα αξία είναι τουλάχιστον ίση με την τιμή αναφοράς που έχει καθοριστεί ή πρόκειται να καθοριστεί σύμφωνα με το άρθρο 29 του κανονισμού (ΕΟΚ) αριθ. 104/2000 [3].

[3] ΕΕ L 17 της 21.1.2000, σ. 22.

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1, σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.

Άρθρο 3

Τα κράτη μέλη και η Επιτροπή συνεργάζονται στενά προκειμένου να διασφαλίσουν την τήρηση των διατάξεων του παρόντος κανονισμού.

Άρθρο 4

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός εφαρμόζεται από την 1η Ιανουαρίου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [...]

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

α Ο έλεγχος της χρήσης για τον ειδικό αυτό προορισμό πραγματοποιείται κατ'εφαρμογή των σχετικών κοινοτικών διατάξεων.

β Η ποσόστωση χορηγείται για τα προϊόντα τα οποία πρόκειται να υποβληθούν σε εργασίες, εκτός εάν πρόκειται να εκτελεστούν αποκλειστικά μία ή περισσότερες από τις ακόλουθες εργασίες :

- καθαρισϴός, εκσπλαχνισμός, αφαίρεση της ουράς, αφαίρεση της κεφαλής,

- τεμαχισμός, (εκτός από τον τεμαχισμό σε κύβους, τον τεμαχισμό σε φιλέτα, την παραγωγή πλευρών (flaps), τον τεμαχισμό κατεψυγμένων συσσωματωμένων φιλέτων ή το διαχωρισμό κατεψυγμένων συσσωματωμένων φιλέτων ),

- δειγϴατοληψία, διαλογή,

- σήϴανση,

- συσκευασία,

- διατήρηση με απλή ψύξη,

- κατάψυξη,

- διατήρηση με βαθεία ψύξη,

- απόψυξη, διαχωρισϴός.

Η ποσόστωση δεν χορηγείται για τα προϊόντα που πρόκειται να υποστούν, εκτός των άλλων, επεξεργασίες (ή εργασίες) οι οποίες παρέχουν το δικαίωμα της ποσόστωσης, αν οι επεξεργασίες (ή εργασίες) αυτές γίνονται στο επίπεδο της λιανικής πώλησης ή της παρασκευής τροφών. Η μείωση των δασμών ισχύει μόνο για τα ψάρια που προορίζονται για ανθρώπινη κατανάλωση.

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Πρόταση κανονισμού (ΕΚ) του Συμβουλίου για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-2006.

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

Κεφάλαιο 12, άρθρο 120 (1210 + 1060)

3. ΝομικΗ ΒΑΣΗ

Άρθρο 26 της Συνθήκης

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

4.1 Γενικός στόχος

Διασφάλιση επαρκούς εφοδιασμού της κοινοτικής βιομηχανίας που χρησιμοποιεί τα εν λόγω προϊόντα, με ευνοϊκούς όρους.

5. Δημοσιονομικες επιπτωσεισ

5.1 Μέθοδος υπολογισμού του συνολικού κόστους της ενέργειας (σχέση μεταξύ επιμέρους και συνολικού κόστους)

>ΘΕΣΗ ΠIΝΑΚΑ>

Συνολική απώλεια εσόδων για την ετήσια περίοδο της ποσόστωσης: (56.779.993 - 14.194.998) 42.584.995 EUR καθαρό.

6. Μέτρα ΠΡΟΛΗΨΗΣ της απάτης

Οι διατάξεις σχετικά με τη διαχείριση των εν λόγω δασμολογικών ποσοστώσεων προβλέπουν τα απαιτούμενα μέτρα πρόληψης και προστασίας από την απάτη και τις παρατυπίες.